Brüsszel, 01.12.2004

SEC(2004)1472 végleges

.

Tervezet

AZ EGT-VEGYESBIZOTTSÁG HATÁROZATA

a Megállapodás négy alapszabadságon kívül eső egyes területeken folytatott együttműködésről szóló 31. jegyzőkönyvének módosításáról

.

- Tervezet: a Bizottság közös álláspontja -(előterjesztő: a Bizottság)

INDOKLÁS

1. Az EGT-megállapodás 31. jegyzőkönyve egyedi rendelkezéseket tartalmaz a Közösségnek és az EGT- és EFTA-államoknak a négy alapszabadságon kívül eső területeken folytatott együttműködéséről.

2. Az EGT-Vegyesbizottság mellékelt határozattervezetének célja a 31. jegyzőkönyv módosítása az Európai Betegségmegelőzési és Járványvédelmi Központ létrehozásáról szóló rendeletnek a jegyzőkönyvbe foglalásával, az együttműködés bővítése érdekében. A vegyesbizottsági határozattervezet megteremti az együttműködés kereteit és megállapítja az EGT- és EFTA-államoknak az ebben a közösségi intézményben való részvétele feltételeit azáltal, hogy a következő jogszabályt beépíti az EGT-megállapodásba:

- 32004 R 0851 Az Európai Parlament és a Tanács 2004. április 21-i 851/2004/EK rendelete az Európai Betegségmegelőzési és Járványvédelmi Központ létrehozásáról (HL L 142, 2004.4.30., 1. o.).

3. Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikke (3) bekezdésének b) pontja előírja, hogy az ilyen határozatok esetében a Közösség álláspontját a Tanács fogadja el a Bizottság javaslata alapján.

4. Az EGT-Vegyesbizottság határozattervezetét a Tanács elé terjesztették jóváhagyásra, amelyet követően a Bizottság a lehető leghamarabb az EGT-Vegyesbizottság elé tárja Közösség álláspontját.

Tervezet

AZ EGT-VEGYESBIZOTTSÁG HATÁROZATA

a Megállapodás négy alapszabadságon kívül eső egyes területeken folytatott együttműködésről szóló 31. jegyzőkönyvének módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra – a továbbiakban: a Megállapodás – és különösen annak 86. és 98. cikkére,

mivel:

(1) A Megállapodás 31. jegyzőkönyvét a …/… EGT-vegyesbizottsági határozat[1] módosította.

(2) Indokolt a Megállapodás Szerződő Feleinek együttműködését kiterjeszteni az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre[2].

(3) A Megállapodás 31. jegyzőkönyvét az ilyen kibővített együttműködés érdekében [2005. január 1-jei] hatállyal kell módosítani,

A KÖVETKEZŐKÉPPEN HATÁROZOTT:

1. cikk

A Megállapodás 31. jegyzőkönyve a 16. cikk (3) bekezdése után a következő szöveggel egészül ki:

„4. (a) Az EFTA-államok teljes mértékben hozzájárulnak az Európai Betegségmegelőzési és Járványvédelmi Központhoz – a továbbiakban: a Központ –, amelyet a következő közösségi jogszabállyal hoztak létre:

- 32004 R 0851 : Az Európai Parlament és a Tanács 2004. április 21-i 851/2004/EK rendelete az Európai Betegségmegelőzési és Járványvédelmi Központ létrehozásáról (HL L 142, 2004.4.30., 1. o.).

(b) Az EFTA-államok a Megállapodás 82. cikke (1) bekezdésének a) pontjával és a Megállapodás 32. jegyzőkönyvével összhangban pénzügyileg is hozzájárulnak az a) pontban említett tevékenységekhez.

(c) Az EFTA-államok teljes mértékben részt vesznek az igazgatótanácsban, és a szavazati jog kivételével az EU-tagállamokkal megegyező jogokkal és kötelezettségekkel rendelkeznek.

(d) Az EFTA-államok teljes mértékben részt vesznek a tanácsadó fórumban és az EU-tagállamokkal megegyező jogokkal és kötelezettségekkel rendelkeznek.

(e) Az EFTA-államok az Európai Közösségek kiváltságairól és mentességeiről szóló jegyzőkönyvet, és a jegyzőkönyv alapján elfogadott vonatkozó szabályokat alkalmazzák a Központra és annak munkatársaira.

(f) Az Európai Közösségek egyéb alkalmazottainak alkalmazási feltételeinek 12. cikke (2) bekezdése a) pontjától eltérve, az EFTA-államok teljes állampolgári jogokkal rendelkező állampolgárait a Központ igazgatója alkalmazhatja.

(g) A Megállapodás 79. cikkének (3) bekezdése alapján a Megállapodás VII. részét (intézményi rendelkezések) kell alkalmazni erre a bekezdésre.

(h) E rendelet alkalmazásában az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendeletet kell alkalmazni a Központ valamennyi dokumentumával kapcsolatban az EFTA-államok esetében is.”

2. cikk

Ez a határozat a Megállapodás 103. cikkének (1) bekezdése szerint előírt utolsó értesítésnek az EGT-Vegyesbizottsághoz való eljuttatását követő napon lép hatályba.*

A határozatot [2005. január 1-jétől] kell alkalmazni.

3. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben,

az EGT-Vegyesbizottság részéről

az elnök

az EGT-Vegyesbizottság titkárai

[1] HL L […]., […], […]. o.

[2] HL L 142, 2004.4.30., 1. o.

* [Alkotmányos követelmények felmerülését nem jelezték.] [Alkotmányos követelmények felmerülését jelezték.]